Lav et referat af nedenstående tekst:

Tekst:
Aalborg Lufthavn har plads til 6.500 biler på parkeringspladsen. Og selv om lufthavnen er så godt som lukket ned på grund af coronakrisen, er der stadig cirka 200 biler parkeret på parkeringspladsen. Og det undrer lufthavnsdirektør Søren Svendsen. - Ja, der er ikke mange, der er taget afsted på det seneste, så det er noget underligt, at der er cirka 200 biler på parkeringspladsen, siger Søren Svendsen. Ifølge ham kan nogle af bilerne tilhøre passagerer, der er på en længere rejse, og som har valgt ikke at komme hjem. Der kan også være tale om passagerer, der arbejder i udlandet, og derfor heller ikke er vendt retur til Danmark. Og der kan også være tale om biler, der er stjålet, og på et tidspunkt er blevet efterladt i lufthavnen. - Vi har kontaktet politiet og oplyst dem om de efterladte biler, og så kan de komme og tjekke, om bilerne er stjålet, siger Søren Svendsen. Han fortæller, at lufthavnen før har oplevet et lignende fænomen med efterladte biler. Det var i forbindelse med en større renovering af lufthavnen og parkeringspladsen for nogle år tilbage. - Der var også nogle biler efterladt på parkeringspladsen, og det viste sig, at nogle af bilejerne troede, at deres biler havde været stjålet. Men i virkeligheden havde de ikke kunne finde dem på parkeringspladsen, da de kom hjem fra deres ferie, siger Søren Svendsen. Han fortæller, at lufthavnen ikke har skåret ned på vagtberedskabet i denne tid, hvor ellers alt er neddroslet. Derfor bliver der stadig holdt godt øje med de efterladte biler på parkeringspladsen ved lufthavnen.

Referat:
Aalborg Lufthavn er for tiden stort set lukket ned, men der er stadigvæk biler parkeret på den store p-plads.